*Wirtgen Group* izstādē "Bauma 2025" piesaista apmeklētājus no visas pasaules ar savu inovāciju daudzveidību

Pasaules pirmizrādes, tiešraides un tehnoloģiju zona sniedz ieskatu ne tikai autoceļu būvniecības nākotnē

**Aptuveni 100 eksponāti, tostarp 45 pasaules pirmizrādes un inovācijas, kā arī plašs tehnoloģiju prezentāciju spektrs pulcēja daudz apmeklētāju *Wirtgen Group* un *John Deere* kopīgajā stendā. Pārsvarā pilna zāle bija tiešraidēs, kurās abu uzņēmumu eksperti uz gigantiskiem LED ekrāniem prezentēja aizraujošus ieskatus par ceļu būves, zemes darbu un materiālu apstrādes nākotni. No atsevišķām mašīnām un procesu uzticamības nodrošināšanas ar digitalizācijas un automatizācijas tehnoloģijām līdz efektīviem darba procesiem - tiešraidēs prezentēto klientu risinājumu diapazons bija milzīgs.**

**Progresīva būvniecības projektu digitalizācija**

Tehnoloģiju zonā galvenā uzmanība tika pievērsta *John Deere Operations Center™ Construction* - centrālajai platformai digitālajiem risinājumiem būvlaukumu pārvaldībai. Papildus tam apmeklētājiem pirmo reizi bija iespēja tuvāk iepazīties ar jaunajiem “Wirtgen Group Performance Tracker” (WPT) seguma ieklāšanai, WPT blīvēšanai, WPT pārstrādei un WPT smalcināšanai. Pateicoties attiecīgajiem veiktspējas datiem, tie kopā ar jau pazīstamo WPT frēzēšanai nodrošina nepārtrauktu visu projektu progresa pārskatu. Aplikācija arī dokumentē visus mašīnas veiktos darbus, piemēram, frēzēto, asfaltēto vai noblīvēto virsmas laukumu vai apstrādāto materiālu apjomu. Tādējādi digitālie risinājumi palīdz nodrošināt, ka klienti var izpildīt savus pienākumus attiecībā uz detalizētu pārskatu sniegšanu bez ievērojamas papildu piepūles un var cerēt uz būtiski mazāku stresa faktoru skaitu ikdienas darbā.

**Viedie risinājumi ražošanas sistēmām**

Tehnoloģiju zonu veidoja ražošanas sistēmas, kas bija šī gada izstādes stenda galvenā tēma. Tās sastāv no savstarpēji saistītas ideāli saskaņotu mašīnu virknes, vispiemērotākajām lietojumprogrammām un procesiem, kā arī atbilstošiem digitālajiem risinājumiem - galu galā viss, kas klientam nepieciešams būvniecības projekta realizācijai. *Wirtgen Group* uz Minheni atveda astoņus betona pielietojuma piemērus - viens no tiem bija saistīts ar asfaltu ar pazeminātu temperatūru, kas pazīstams arī kā siltais asfalts vai siltais maisījums. Šajā prezentācijā, piemēram, tika parādīts, kā šī materiāla ražošanā var taupīt resursus un droši to apstrādāt.

Šī gada izstādē pirmo reizi publiski tika prezentēta ražošanas sistēma, kurā visaptveroši izmantotas *Wirtgen Group* viedās automatizācijas tehnoloģijas ceļu atjaunošanā. Piekļuve reāllaika datiem un daļēji automatizētu procesu izmantošana ļauj klientiem atjaunot ceļus precīzāk, kvalitatīvāk un ar zemākām izmaksām. Izstādes apmeklētāju uzmanību piesaistīja arī citas ražošanas sistēmas, piemēram, viedā agregātu saslēgšana drupināšanas procesos materiālu pārstrādē, resursus saudzējoši aukstās pārstrādes procesi vai augsnes stabilizācija zemes darbos.

Pasaules pirmizrādes dzelzs un tērauda nozarē - magnēts mašīnu operatoriem

Tāpat kā visās izstādēs, arī šajā izstādē vislielāko apmeklētāju uzmanību piesaistīja atsevišķu specializēto zīmolu - *Wirtgen, Vögele, Hamm, Kleemann un Benninghoven/Ciber* un, protams, *John Deere* - eksponētās mašīnas. Iespēja apskatīt aptuveni 100 mašīnas un iekārtas paātrināja pulsu daudziem mašīnu izstādes apmeklētājiem - jo īpaši stenda apmeklētājiem, kas kādu dienu, ļoti iespējams, darbosies ar kādu no 45 pasaules pirmizrādēm un izstādes inovācijām.

“*Wirtgen Group* un *John Deere* ir sajūsmā par mūsu klientu atsauksmēm, jo īpaši par mūsu digitālajiem risinājumiem viedās automatizācijas jomā. Viņu uzticība, kas atspoguļojas arī pārdošanas panākumos izstādē, ir satriecoša un vienlaikus kalpo par iedvesmu mums visiem. "Bauma" bija ideāla platforma, lai demonstrētu visaptverošus risinājumus mūsu klientu ražošanas sistēmām saskaņā ar mūsu devīzi - Gudrāk. Drošāk. Ilgtspējīgāk.”

**Dr. Folkers Nikels (*Volker Knickel*), *Wirtgen Group* izpilddirektors**

Attēli:

   
Wirtgen\_bauma2025\_12513.jpg

Ar 45 pasaules pirmizrādēm un inovācijām izstādē "Bauma 2025" *Wirtgen Group* produktu zīmoli sevi prezentēja kā uzticamus partnerus saviem klientiem.

   
Wirtgen\_bauma2025\_04159.jpg

Pasaules pirmizrādes *Wirtgen* atzīmēja līdz šim jaudīgākās lielās asfalta frēzes W 250 XF, kā arī visas jaunās paaudzes aukstās pārstrādes un augsnes stabilizācijas mašīnu uz riteņiem pirmo publisko prezentāciju.

   
Wirtgen\_bauma2025\_08248.jpg

Pasaules pirmizrādes *Vögele* ir paplašinājusi “Dash 5” paaudzi visās veiktspējas klasēs, piemēram, ieviešot pirmo SUPER 1803-5 X-Tier ieklājēju uz riteņiem vai MT 3000-5 mobilo pārkrāvēju.



Wirtgen\_bauma2025\_03661.jpg

Pasaules pirmizrādes *Hamm* prezentēja risinājumus automatizētai blīvēšanai, tostarp HD 10-HD 12 G-Tier un HD 90-HD 110 P-Tier tandēma veltņus vai HC 130i C VA grunts veltņus.

   
Wirtgen\_bauma2025\_04274.jpg

Nākotnē *Kleemann* piedāvās MSS 1102 PRO - zīmola pirmo PRO līnijas sijāšanas iekārtu materiālu apstrādes nozarei. Šī iekārta galvenokārt tiks izmantota akmeņu apstrādei karjeros.

   
Wirtgen\_bauma2025\_04025.jpg Wirtgen\_bauma2025\_09114.jpg

*Benninghoven* iepazīstināja ar risinājumiem, kas saistīti ar pazeminātas temperatūras asfalta segumiem, atputekļošanu, ūdeņraža izmantošanu degvielai un reģenerēta asfalta seguma (RAP) izmantošanu. Kopā ar *Ciber* tehnoloģijām nepārtrauktai asfalta ražošanai *Wirtgen Grou*p var piedāvāt izmaksu ziņā efektīvu risinājumu pilnu spektru asfalta ražošanai.



Wirtgen\_bauma2025\_03066.jpg

Uzņēmums *John Deere* noslēdza mašīnu izstādi, piedāvājot daudzveidīgu produkcijas klāstu būvniecības nozarei, tostarp kompaktos kāpurķēžu iekrāvējus, autogreiderus, riteņiekrāvēju un kāpurķēžu buldozeru.

Piezīme: Lūdzu, ņemiet vērā: šeit redzamās fotogrāfijas ir tikai priekšskatījumi. Ja vēlaties tās publicēt citos medijos, lūdzu, lejupielādējiet augstākas izšķirtspējas (300 dpi) versijas no “Wirtgen Group” tīmekļa vietnēm.

Papildu informācijas iegūšanai, lūdzu, sazinieties ar:

WIRTGEN GROUP

Sabiedrisko attiecību departaments

Reinhard-Wirtgen-Straße 2

53578 Vindhāgena

Vācija

Tālrunis: +49 (0)2645 131 0

Fakss: +49 (0)2645 131 499

E-pasts: PR@wirtgen-group.com

www.wirtgen-group.com